Uusküla (Rapla)
Uusküla on küla Rapla maakonnas Rapla vallas. 2011. aasta rahvaloenduse andmetel elas külas 372 inimest. Neist 359 (96,5%) olid eestlased. Uuskülas Sildema talus on sündinud Eesti Vabariigi peaminister Otto Tief. Tema mälestuse jäädvustamiseks tähistati hävinenud maja asukoht 1989. aastal Eestis ainulaadse korstenmonumendiga. Mälestusplaadi on kavandanud kunstnik Ott Herodes. Külas asub Rapla kalmistu, mis on arvele võetud ka kultuurimälestisena.